แลมพาร์ด เชื่อ เทอร์รี ยังสำคัญกับเชลซี
แฟรงค์ แลมพาร์ด  มิดฟิลด์ทีมนิวยอร์ก ซิตี้ เอฟซี  เชื่อมั่น จอห์น เทอร์รี กัปตันทีมเชลซี จะยังคงมีบทบาทสำคัญกับทัพสิงห์บลูส์ต่อไปอีกหลายปี,สำนักข่าวต่างประเทศรายงานวันที่ 23 ก.ย. ว่า แฟรงค์ แลมพาร์ด  อดีตกองกลางทีมชาติอังกฤษ ของ นิวยอร์ก ซิตี้ เอฟซี ทีมในศึกเมเจอร์ ลีก ซอคเกอร์ สหรัฐฯ  เชื่อมั่น จอห์น เทอร์รี กัปตันทีม สิงโตน้ำเงิน เชลซี จะยังคงมีบทบาทสำคัญและสามารถลงเล่นให้กับสิงห์บลูส์ต่อไปอีกหลายปี,เทอร์รี  เป็นกำลังสำคัญของเชลซีมาอย่างต่อเนื่อง  แต่ในระยะหลังมานี้เขาถูก โชเซ มูรินโญ ดร็อปเป็นตัวสำรอง และมักจะเลือกใช้งาน เคิร์ต ซูมา กับ แกรี เคฮิลล์ ลงเป็นตัวจริงในแผงแบ็กโฟร์มากกว่า อย่างไรก็ตาม แลมพาร์ด เชื่อว่า เทอร์รี ยังคงมีบทบาทสำคัญในถิ่นสแตมฟอร์ด บริดจ์ และจะลงเล่นต่อไปได้อีกหลายปี,ผมคิดว่าจอห์นสามารถเล่นต่อได้อีกหลายปี ซึ่งตัวผมเองและหลายๆคนก็ผ่านมันมาแล้วกับการค้าแข้งเมื่ออายุเข้าสู่เลข 3 เมื่อคุณอายุ 30 ทุกคนจะเริ่มสงสัยว่าคุณจะไปได้อีกไกลแค่ไหน  ดังนั้นเมื่อไหร่ที่คุณเล่นไม่ดีผู้คนก็จะเริ่มพูดถึงเรื่องนั้น แต่ผมรู้จักทัศนคติของจอห์นและรู้ถึงคุณภาพฝีเท้าของเขาเป็นอย่างดี  ผมคิดว่าเขาในวัย 34 ปีและแนวทางที่เขาเล่น, จิตใจของเขา รวดเร็วแค่ไหนกับตำแหน่งของเขา ผมยังเห็นเขาเป็นส่วนสำคัญกับเชลซีต่อไปในไม่กี่ปีข้างหน้านี้ จอห์นเป็นสัญลักษณ์ของสโมสร ดังนั้น ผมคิดว่าแฟนๆก็ยังเห็นเขาเป็นอย่างนั้นอยู่เสมอ เขาเป็นส่วนสำคัญในความสำเร็จที่เรามีตลอดช่วง 10 หรือ 12 ปีหลัง ดังนั้นผมอยากเห็นเขาเล่นต่อไป แต่ผมก็ต้องบอกอีกครั้งว่ามันไม่ใช่การตัดสินใจของผม อดีตกองกลางจอมยิงไกลของทีมเชลซี กล่าว
แฟรงค์ แลมพาร์ด  มิดฟิลด์ทีมนิวยอร์ก ซิตี้ เอฟซี  เชื่อมั่น จอห์น เทอร์รี กัปตันทีมเชลซี จะยังคงมีบทบาทสำคัญกับทัพสิงห์บลูส์ต่อไปอีกหลายปี
พรีเมียร์ลีก,เชลซี,แฟรงค์ แลมพาร์ด,จอห์น เทอร์รี,ข่าวกีฬา,ข่าว,ไทยรัฐออนไลน์